Publication: Magyar Közlöny
Issue: MK-2011-100 (Year: 2011, Number: 100)
Era: contemporary
Section: 1997. évi XLVII. törvény 10–12. §-ai, 20. §-a, 21. §-a, 27. §-a 30. §-a és a 32. § (2) bekezdés e) pontja
Paragraph Index: 1155

20. §-ára, 21. §-ára, 27. §-ára 30. §-ára és a 32. § (2) bekezdés e) pontjára irányult. Az indítványozó szerint az egészségügyi adatok – mint a személyes adatok védelmérõl és a közérdekû adatok nyilvánosságáról szóló 1992. évi LXIII. törvény (a továbbiakban: Avtv.) 2. § b) pontja szerinti különleges (szenzitív) adatok – elektronikus kezelésének Eatv.-ben foglalt – s vizsgálni kért – szabályai sértik az önrendelkezéshez való jogot, a magántitok védelmét és az egyéni szabadsághoz és biztonsághoz való jogot. Az Eatv. vizsgálni kért rendelkezései – különösen a 10. §-a – az egészségügyi dokumentáció (diagnosztikai felvételek, vények, zárójelentések stb.) tárolását, továbbítását, különbözõ (statisztikai, tudományos stb.) célokra történõ felhasználását a rendszerek összekapcsolhatóságát szabályozza. Az Eatv. meghatározza az egészségügyi dokumentumok megõrzésének (majd megsemmisítésének) rendjét is. Az indítványozó szerint az informatikai fejlesztések következtében lehetõvé válhat egy olyan számítógépes rendszer létrehozása, amely a különbözõ célra felvett adatokat (elektronizált irattár, sürgõsségi betegadatok, statisztikai adatok, OEP elszámolási rendszer, kutatási adatbázisok stb.) együtt tárolja. Ezáltal, ha pl. sürgõsségi betegellátás céljából tekintenek be az adatbázisba, a többi adat is láthatóvá válhat, ami rendkívüli mértékben korlátozná az adatvédelemhez kapcsolódó alapjogokat „kényszerintézkedésnek teszi ki a gyógykezelésre jelentkezõket…” Az indítványozó az Eütv. egyes rendelkezéseivel kapcsolatban az alábbiakra mutatott rá: Az Eatv. 10. §-a sérti az önrendelkezés szabadságát, a magántitok védelmét, és a „biztonsághoz fûzõdõ jogokat” mert e szabály felhatalmazást ad a teljes egészségügyi informatikai rendszerben a bizalmas adatok utáni keresésre. Az indítványozó szerint e rendelkezésben „a szakma szabályai határozzák meg az adattovábbítás lehetséges eseteit és körülményeit”, nem pedig az alapjogi szempontok. Az Eatv. 11. §-a értelmében a kezelõorvos az általa megállapított, az érintettre vonatkozó egészségügyi adatokat továbbítja a háziorvosnak. Az indítványozó szerint e rendelkezés „rejtett kommunikációt” tesz lehetõvé a háziorvossal a beteg tudta és beleegyezése nélkül, s ez szintén sérti az önrendelkezés szabadságát valamint a magántitok védelméhez kapcsolódó jogokat. Az Eatv. 12. §-a kimondja, hogy az egészségügyi és a személyazonosító adatoknak az érintett részérõl történõ szolgáltatása önkéntes, kivéve az egészségügyi ellátás igénybevételéhez kötelezõen elõírt adatokat. Az indítványozó álláspontja, hogy a törvény e szabálya alapján az adatok kezeléséhez való hozzájárulás tulajdonképpen vélelmezett, mert a törvény nem írja elõ a kifejezett és írásba foglalt hozzájárulást. Az Eatv. 20. §-a a statisztikai célú adatkezelésrõl rendelkezik. Az indítványozó szerint az önrendelkezéshez való jogot sérti, hogy a szabály alapján a bizalmas adatok folyamatosan rendelkezésre állnak felhasználás céljából. Az indítványozó szerint az lenne az adatkezelés biztonsága elvének megfelelõ szabály, ha a statisztikai adatok továbbítandó körét törvény írná elõ, a pácienssel a vizsgálat elvégzése után azonnal ismertetnék ezeket az adatokat, a továbbítandó adatokról másolatot kapna és a továbbítás ellen jogorvoslattal is élhetne. Az Eatv. 21. §-a a tudományos kutatás céljából történõ adatkezelésrõl rendelkezik. Az indítványozó szerint az a szabály, amely szerint az intézményvezetõ vagy az adatvédelmi felelõs a bizalmas adatok megtekintésére engedélyt adhat – a páciens beleegyezése nélkül – sérti az egyéni önrendelkezést. Az Eatv. 27. §-a értelmében a személyazonosításra alkalmatlan egészségügyi adat idõbeli és területi korlát nélkül továbbítható. Az indítványozó álláspontja szerint e rendelkezés azért alkotmánysértõ, mert „rendkívül súlyosan sérti az önrendelkezéshez fûzõdõ jogokat, ha az egészségügyi intézmény a bizalmas adatokkal a saját belátása szerint rendelkezik”. Az Eatv. 30. §-a az egészségügyi dokumentáció különbözõ elemeinek a megõrzési idejérõl (majd megsemmisítésérõl) szól. Az indítványozó kifejti, hogy „az egészségügyi adatok kényszerû tárolása durva beavatkozás az egyének önrendelkezési jogainak gyakorlásába”. Az Eatv. 32. §-a az adatkezelésért való felelõsségrõl rendelkezik. E körben a 32. § (2) bekezdés e) pontja kimondja, hogy az intézményvezetõ tudományos kutatás esetén engedélyezi az egészségügyi dokumentációba való betekintést. Az indítványozó szerint súlyosan sérti az egyének alkotmányos önrendelkezéshez, személyes biztonsághoz és magántitokhoz fûzõdõ jogait, hogy az intézmény vezetõje „engedélyt adhat bizalmas adatokkal való visszaélésre, az adatok megtekintésére”. Az indítványozó kifejtette, hogy az általa jelölt rendelkezések megsemmisítése esetén az Országgyûlésnek új törvényt kell alkotni, illetve arra kérte az Alkotmánybíróságot, hogy alkotmányellenesség kimondása mellett „kötelezze az egészségügyi intézményeket a jogellenes, a páciensek beleegyezése nélkül összegyûjtött és tárolt adatok azonnali törlésére”. Az indítványozó többször utalt arra, hogy a megtámadott rendelkezések nemzetközi szerzõdésekkel is ellentétesek. II.

Source: https://magyarkozlony.hu/hivatalos-lapok/313cdf9292c89c28cf98448d40cc811de9fe411e/dokumentumok/c73ceb82ab854f9e67816d33334ba645b1d8449d/letoltes